750 kishi yashaydigan qishloq jamoasi futbol bo‘yicha Polsha chempionati ishtirokchisiga aylandi

Futbol bo‘yicha Polsha Oliy Ligasiga atigi 750 kishi istiqomat qiladigan qishloq jamoasi yo‘llanma oldi. Bu haqda Echo.msk.ru xabar bermoqda.

“Pogon” klubi ustidan 2:0 hisobida g‘alaba qozongan “Netsech” shu bilan respublika chempionatida ishtirok etish huquqini qo‘lga kiritdi.
“Netsech” so‘nggi besh yildan beri Polsha birinchi divizionida ishtirok etib kelayotgan edi. Jamoa Polsha janubida, Krakov yaqinidagi Netsech qishlog‘i sharafini himoya qiladi.